Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: mi büntetõhatalom gyakorlásának feltételeit elõre rögzítse, és utóbb in malam partem visszaható hatállyal ne változtathassa meg [részletesen: 11/1992. (III. 5.) AB határozat, ABH 1992, 77. ].
Paragraph Index: 1324

5. A jogintézmény törvényi szabályozásának módja nem sérti az Alkotmány 2. § (1) bekezdésében normatív tartalommal meghatározott jogállamiságból fakadó jogbiztonság követelményeit. 5.1. A jogbiztonság az állam – elsõsorban a jogalkotó – kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelmûek, mûködésüket tekintve kiszámíthatóak és elõreláthatóak legyenek a norma címzettjei számára. A jogbiztonság nem csupán az egyes normák egyértelmûségét követeli meg, de az egyes intézmények mûködésének kiszámíthatóságát is. Ugyanakkor a jogalkotó viszonylag széles körû mérlegelési lehetõséget is adhat a jogalkalmazónak, azonban a jogalkalmazói döntés szempontjait olyan módon kell meghatároznia, hogy – amennyire csak lehetséges – a lehetõ legkisebb körre korlátozza az eltérõ vagy az önkényes jogértelmezés lehetõségét. [9/1992. (I. 30.) AB határozat, ABH 1992, 59, 65.] A jogbiztonság megköveteli a jogszabályok olyan világos és egyértelmû megfogalmazását, hogy mindenki, akit érint, tisztában lehessen a jogi helyzettel, ahhoz igazíthassa döntését és magatartását, és számolni tudjon a jogkövetkezményekkel. Ideértendõ az is, hogy ki lehessen számítani a jogszabály szerint eljáró állami szervek magatartását. [11/1992. (III. 5.) AB határozat, ABH 1992, 77, 92.] 5.2. Az indítványozó a jogbiztonság sérelmét látta abban, hogy amennyiben a katonai vétséget fegyelmi eljárásban bírálják el, elképzelhetõ, hogy sem a büntetõjogi, sem pedig a munkajogi felelõsség nem lesz érvényesíthetõ, ha például az elkövetõ szolgálati viszonya az eljárás tartama alatt megszûnik [Hszt. 140. § (1) bekezdés e) pont; Hjt.

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes